Diari Oficial de la Generalitat Valenciana


Sumari del DOGV 6055, del 13-07-2009 (2009/8018)

RESOLUCIÓ de 24 de juny de 2009, de la directora general d'Habitatge i Projectes Urbans, per a l'acreditació del laboratori d'assajos per al control de qualitat de l'edificació, PAYMACotas, SAU amb les referències 07062EHC/09(B) i 07062VSG/09(B).
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6055

Data del DOGV
:   13-07-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/8018


Data del document
:   24-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 24 de juny de 2009, de la directora general d'Habitatge i Projectes Urbans, per a l'acreditació del laboratori d'assajos per al control de qualitat de l'edificació, PAYMACotas, SAU amb les referències 07062EHC/09(B) i 07062VSG/09(B). [2009/8018]  
Manuel Pérez Sáenz, en representació del laboratori PAYMACotas, SAU, sol·licita l'acreditació en les àrees tècniques que s'indiquen en aquesta resolució.   
L'expedient d'acreditació 07954/08 s'ha tramitat de conformitat amb la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei de 4/1999, de 13 de gener, el Decret legislatiu 1/2005 de 25 de febrer del Govern Valencià, actualitzat per la Llei 17/2008, de 29 de desembre, de pressupostos de la Generalitat per a l'exercici 2009 i mitjançant aquest s'ha comprovat el compliment dels requisits exigits pel Decret 107/2005 de 3 de juny de Consell de la Generalitat; Reial decret 1230/1989 de 13 d'octubre; Ordre 6 de febrer de 2002, del conseller d'Obres Públiques, Urbanisme i Transports, i Resolució de 25 d'abril de 2006 del director general d'Arquitectura.  
Per tot això, a proposta de l'Àrea de Qualitat en l'Edificació, aquesta Direcció General resol:  
Primer  
Acreditar el laboratori PAYMACotas, SAU, amb domicili social al carrer Reial Monestir de Santa Maria de Poblet, núm. 3, C, a Quart de Poblet (València), en les àrees tècniques i amb les referències:  
- Àrea de control del formigó i els seus components. Assajos bàsics - 07062EHC/09(B).  
- Àrea de sòls, àrids, mescles bituminoses i materials constituents en vials. Assajos bàsics - 07062VSG/09(B)  
Segon  
Aquesta acreditació tindrà validesa per un període de cinc anys comptador a partir de la data d'aquesta resolució, i queda supeditada al compliment de les condicions establides en el Decret 107/2005, de 3 de juny, del Consell de la Generalitat; Reial decret 1230/1989 de 13 d'octubre, i Ordre 6 de febrer de 2002 del conseller d'Obres Públiques, Urbanisme i Transports, i en particular les indicades expressament en l'article 6 de les disposicions reguladores generals de l'esmentat Reial decret i en els articles 3 i 4 del Decret 107/2005 de 3 de juny.   
Tercer  
Les inspeccions periòdiques, per a la verificació del compliment dels requisits de l'acreditació durant el període de validesa dels cinc anys, seran realitzades pels laboratoris de les seccions de Control de Qualitat de la Direcció General d'Habitatge i Projectes Urbans, amb la intervenció d'entitats col·laboradores per a la realització d'auditories tècniques i de qualitat, de conformitat amb els articles 6 i 8 del mencionat Decret 107/2005 de 3 de juny.  
Les taxes d'acreditació i els costos de l'entitat col·laboradora, si s'escau, han de ser pagats pel laboratori de conformitat amb el Decret legislatiu 1/2005 de 25 de febrer del Govern Valencià i actualitzacions successives i l'article 6, del Decret 107/2005 de 3 de juny del Consell de la Generalitat.  
Quart  
Qualsevol variació en les condicions que serviren de base per a l'acreditació del laboratori haurà de ser comunicada a aquesta Direcció General en el moment en què es produïsca.  
Cinqué  
La present resolució serà comunicada a la Direcció General d'Arquitectura i Política d'Habitatge, del Ministeri d'Habitatge, per a la inscripció de l'acreditació concedida al laboratori en el Registre General de Laboratoris d'Assaig Acreditats amb les referències indicades en l'apartat primer.  
Contra aquesta resolució, que no posa fi a la via administrativa, es pot interposar recurs d'alçada davant de la secretària autonòmica de Medi Ambient, Aigua, Urbanisme i Habitatge en el termini d'un mes comptador des de la notificació, d'acord amb el que preveu l'article 114 de la Llei 30/1992 de 26 de novembre, de règim jurídic de les administracions públiques i del procediment administratiu comú, modificada per la Llei 4/99, de 13 de gener.  
Aquesta resolució es publicarà en el Diari Oficial de la Comunitat Valenciana, per a coneixement general.  
València, 24 de juny de 2009. - La directora general d'Habitatge i Projectes Urbans: M. Jesús Rodríguez Ortiz.